Aemer Imac
Aemer Imac ⴰⵎⴰⵔ ⵉⵎⴰⵛ s teqbaylit, Imache Amar s telaṭinit, d argaz n tesertit Aqbayli, ilul ass n 7 Yulyu 1895 deg taddart n At Meṣbaḥ Tamurt n Iqbayliyen deg teYiwant n At Dwala, yemmut ass n 7 Fuṛaṛ deg useggas 1960.
Agbur
Tameddurt-is[beddel | edit source]
Temẓi-s deg At Dwala[beddel | edit source]
Deg yiwet n taddart, isem-is At-Mesbaḥ n teYiwant n At-Dwala, ass 07 n yulyu n useggas n 1895, yeluled yiwen n ltufan semman-as Aemer Imac. Tawacult-is d tin i ixeddmen tafellaḥt seg zik, am tewaculin meṛṛa n temurt n Leqbayel.
Aemer, yekcem Yer uYerbaz, asmi yesea ṭam (8) iseggasen g leemeṛ-is, aYerbaz id-yusan deg taddart n Tegemmunt Ukerruc. YeffYed seg-s deg useggas 1908. D yiwen i yezemren, sin iseggasen kan mi id-yeffeY yebda leqdic deg useggas 1910, armi qrib ad yawweḍ ṭrad agraYlan amezwaru n 1914, yekker yunag Yer Fransa.
Deg Fṛansa[beddel | edit source]
Yufad dinna axddim, deg yiwet n teḥanut. Aemer yessen axeddim-is akken iwata. Ur yelli ara d aYrib yeqimen deg yiwen wemkan, Yas ulama ixuṣ din kra n ttawilat, yessen ad iYer, am wakken daYen yessen ad yaru akken iwata tafransist. Armi d aseggas n 1926 i d-yufa amekan i t-ieejben. Sutren-as ad tessalin d aqerru n yixeddamen.
Γas ulama deg wuṭṭun wis eecra n weYmis El Umma n waggur n yebrir 1933, i d-iban i tikkelt tamezwarut yisem n Aemer Imac d amyaru aYella1. Aemer yettaru si zik, maca s yisem nniḍen. Yeqqim deg weYmis El Umma armi d aseggas 1937, d aYmis i s-yerran azal, i s-yefkan udem ama di tmurt ama di berra.
Ṭam (8) n yiseggasen n lxedma, armi d aseggas 1933, anida d-yufrar deg wegraw n 28 mayu 1933 d amaray amatu n Yetri n Ugafa n Tferka. D aYelnazri Yef Lezzayer Tazzayrit, di tmurt n yeedawen, i lmend n umennuY-is s tuffra, yettwattef Yer lḥebs ass n 5 deg unbir 1934, yerna ixelleṣ 200 frank n lexṭiyya. Mi i ieedda di ccree ttren-t, tirririt-is : « nefraḥ aṭas aṭas, mi d-tewweḍ tegnit am tagi, i tikkelt tamezwarut, i tikkelt tamezwarut, 101 iseggasen ayagi, ad d-nssuY lmeḥna-nneY zdat n teYdemt tafransist, ad teslem awal-nneY s yimeYnasen n ugafa n tfarka ». Seddis (6) n wagguren i yeqqim, yeffeY-d deg waggur n mayu 1935.
Ur yuYal ara Yer wemkan-is n lxedma, sebba Yef umennuY aserti, yelha-d d Yetri ENA. D bab n tidet, yessawaḍ awal-is. Degmi i d-yufrar deg useggas 1935 Yer tama n uselway n Yetri ENA Meṣṣali Lḥağ. Ma d aselaway amezwaru, seg useggas 1924 ar 1926, isem-is Ğeffal Muḥamed i d-ilullen deg useggas n 1885 di taddart At Ḥag n tYiwant Irğen.
Seg asmi i iruḥ, Messali Yer umdakkel-is Cekkib Arslan Yer Genève, deg waggur n wunbir 1935 ar yunyu 1936, d Imac, Yaḥyawi, Nwira d Rağef i iheddren s yisem ukabar n Yetri, armi d-yuYal Meṣṣali di tallit n Tirni TaYerfant1. yessaweḍ lḥal sin imddukkal-a, i tikkelt tamezwarut, ur msefhamen ara, anwa i d abrid ara awin deg unebdu 1936, ay-a sebba-ines d tamuYli ukabar Yef tkebaniyin n leesker agraYlan2, anida Aemer Imac yugi ad yili Yer tama n leḥkem n Tirni taYerfant n Spanyul, acku aneggaru-ya yugi ad yeqbel timunent i wid yellan seddaw n laenaya-ines, ladYa tamnaḍt n Rrif. Tugin-agi n uttekki n Yetri ENA ur yelli wemsefhem d Ukabar Azduklan Aṛumi (PCF) di tallit n Tirni taYerfant.
Imac ur yessusum ara, yezga yeqqar-d ayen i t-iceYben, di lweqt anida tamuYli n Ukabar Azdukklan Aṛumi Yef Blum Violet ur telhi ara. Deg tirririt n Aemer Imac i wid yellan deg-s, yenna : ṭṭfen amkan n yir rraṣa, ay imdukkal n yeedawen. Ma d tamuYli-ines Yef Blum yenna : ur yelli d ayen yelhan, d akellex kan fell-aY
Seg tallit-nni, amennuY ger Aemer Imac d Messali yettnerni. Mi d-yehder wegraw n Yetri n Ugafa n Tfarka, i d-yeḍran ass n 27 di yebrir 1936, di temdint n Grande aux Belles, zdat n 500 n yimeYnasen, Aemer yerfed awal, yesmekta-d deg-s amezruy n ukabar n Yetri, yenna : d nek i yellan s deffir n tlalit n Yetri ENA , seg tama nniḍen yenna, amek Messali ur yettwaṭṭef ara Yer lḥebs deg useggas 1935 , d acu i d sebba ? Mi yesla tteeggiḍen kra n yimeYnasen s uselway Messali, yerra-yasen : tiddukla ilaq ad teddu d wahil-ines mačči ddaw n ufus n yiwen wergaz.
Гas akken yeḍra yid-s wannect-nni, Aemer yeqqim, yettkemmil amennuY deg ukabar n Yetri, d imenYi mgal ukabar n Tirni TaYerfant, acku d akabar-agi i d-yeglan s uselyen n Yetri n Ugafa n Tferka. Deg awal-is, d amaray amatu yenna : d akabar n Tirni TaYerfant i d sebba n uselyen n ukabar-nneY. Amgirred ger Aemer d Messali irennu ula di lweqt n lḥeṛs mgal Fransa, messali yesuffeY-d yiwet n tikti Yef tlalit n Umnir 1Azzayri. Si tama tayeḍ, Imac yessuter timunent i tmurt n Lezzayer. Гas ulama yella ger-asen wugur aserti, sawḍen ad mlilen, Aemer yesea kan deffir-s imeYnasen d Lqbayel, ma d Messali yesea ula d netta wid n temnaḍt-is. Di temlilit-agi Aemer yerfed awal, yefka-d amedya n tmurt n Leqbayel yellan si zik, tessen amek tetteddu s tlalit n useqamu agdudan, d amgdul, ula d fransa neY timura nniḍen mazal ur ssinent walen-agi. Ugur aserti yellan si zik, maca iban-d aya-a kan, ger imeYnasen, amek ara tili Lezzayer Yer zdat, d taerabt d tineslemt neY d tin n yedles d tutlayt n tmaziYt.
Ussan n ṭrad agraYlan wissin[beddel | edit source]
Mi yebda ṭṭrad agraYlan wis-sin, yal yiwen yesmuqul d acu ad d-yawi, d acu ad d-yaker neY ad d-terbaḥ, ma d Aemer ur d-yelhi d yiman-is, d win yettzidin di leqdic. Taggara n useggas 1938, yeḍra-d di Fransa wegraw aYelnaw2 i d-yettwaheggan s tiktiwin n Imac d wemdakkel-is Yaḥyawi. Deg temlilit-agi, Imac, yewwet-d deg Fransa d tmura nniḍen i tt-yetteawanen, tid yettwalin timura n Tefriqt Ugafa i nnfee-nsent kan, yenna : « Ifriqiyen, yessaweḍ lḥal fell-asen, ad walin nnfee-nsen di tmurt-nsen, ilaq ad ḍefren abrid n umennuY i wakken ad ḥarben Yef tmura-nsen ». Mi d-yella uselyen n Ukabar n UYref Azzayri (PPA), Aemer yettwaṭṭef Yer lḥebs, acku yella zik d amaray amatu n Yetri, ay-a yella-d deg useggas n 1940, yemlal dinna d yemdukkal-is n ukabar n weYref, acku yugi ad yeqbel timlilit d leḥkem Vichy.
Axeddim aneggaru n Aemer Imac yella-d deg useggas 1942. Iruh Yer Lalman, ulac win yeẓran d acu n sebba, yuYal-d Yer Fransa ur yettu tasertit. Ṭtrad wis sin mačči d ayen yelhan i d-yewwi ama i netta ama i Tmurt-is.
TuYalin Yer Lezzayer d tegrawla n Tuber 54[beddel | edit source]
Aggur n yennayer n useggas 1947, ikcem-d Yer Lezzayer, ikemmel axeddim di Lezzayer TamanaYt. Deg waggur n fuṛar, yura tabrat n lefraq i yemdukkal-is yettidiren di Fransa. Yessefhem-d sebba n tuYalin-is Yer tmurt d temsalt yellan gar-as d Messali. D ayen yelhan i yexdem, yenna-d daYen deg-s: « Ma tella tYawsa, ilaq imenYi fell-as, d wa i d abrid i weYref akken ad yaweḍ Yer lebYi-s. D aya i d awen-ḍelbeY ! Ur yelli d acu ad aY-yebḍun. Ur ilaq ad tewwetem deg wayen yelhan, talla tYawsa ur ilaq weYref ad tt-yeğğ, ad tettwabeddel neY ad tettwaker,… »
Aemer Imac, yessuter talalit n Ukabar n Tdukli Tazzayrit1 (PUA). Iswi-s nniḍen, yebYa ad yessizdeg tineslemt, yerna ad tt-id-yekkes seg yir ifassen.
Ma d ikabaren, AYref Azzayri d Umussu MTLD, iYaḍ-iten lḥal Yaf wayen d-yenna Aemer. Messali ieedda-d di tudrin n tmurt n Leqbayel, yeqqar : « Aemer mačči d ayen yelhan iwumi d-yessawel ». Tiktiwin n Aemer Imac ttzidint, ttkemmilent, uYent amkan deg ukabar n MTLD, kecment deg wallaYen n yimeYnasen seg useggas n 1949 ar 1951 akk d 1954 ar 1955. Ayen akk yexdem Aemer d iseggasen, d wayen yeḍran yid-s deg umussu-ines, ur yessawed ara Yer lebYi-s akken yebYa, yuYal yekcem Yer ukabar UDMA n Ferḥat Eebbas.
Deg useggas 1950, i d-yuYal Yer taddart-is At-Meṣbaḥ, seg wasmi tebda tegrawla tazzayrit, aṭas i d-yettasen Yer-s, seg yemdukkal-is neY d imjuhad i wakken ad awin kra n tiktiwin d tmuYli-ines Yef tallit-agi, d usuter n tesYunin d yeḍrisen Yef umennuY ad awin.
Ussan-is ineggura[beddel | edit source]
Aemer Imac yemmut ass n 17 fuṛar 1960, di taddart-is, At-Meṣbaḥ, taYiwant n At-Dwala. Dda Aemer ilul-d d agrawliw, yedda s tiktiwin-is, yefka tudert-is i umennuY Yef Lazzayer Tazzayrit, ayen nebYu nini-t-id fell-as, ur nessawad ad d-neḥku ayen yexdem d iseggasen. Awal-is aneggaru i d-yenna di tebrat-is : « tanemmirt i kunwi, a ken-ctiqeY, kemmelt deg webrid n tegmat. Myeḥmalet akken iwata am tarwa n yiwet n twacult. Tanemmirt i kunwi ssarameY-awen tudert, ur yelli ad yid-wen yedru ad teicem deg tmurt-nneY Lezzayer…»
Idlisen-is[beddel | edit source]
Yura Aemer Imac iḍrisen :
- L’Algérie au carrefour
- L’angoisse de l’Afrique
- Le cyclone sur le monde
- Le procès de mes aïeux
Idlisen yuran fella-s[beddel | edit source]
Idlisen Yaf Aemer Mezdad :
- Omar Carlier: le cri du révolté «Imache Amar, Un itinéraire militant» ENAL, Alger, 1986.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lij_Latn fra_Latn fra_Latn fra_Latn kab_Latn kab_Latn fra_Latn